In a am 20. November 1002 ausgstellten Urkunde Kine Heinrichs II. fia des Kloasta Niedermünster in Rengschburg, werd Degndorf erstmois erwähnt worn. Degndorf is an am geografisch wichtigen Ort errichtet worn. Da war a natürlicher Donauübergang vorhandn, der de Straß entlang da Isar nåch Nordn fortsetzt. Fia de in Bayern herrschenden Geschlechter war des allawei a Grund, da präsent zu sei.  Mit am Aussterben vo de Babenberger und da Grafn vo Bogen (1242), setzn si de Wittelsbacher in den Besitz da ehemaligen Grafschaft Degndorf. De Ståd werd nei geordnet und geplant ooglegt. Mit Privilegien und Vergünstigungen is Degndorf gefördert, bis' 1316 und 1320 mit dem Stådrecht ausgstattet, und damit der Prozess da Stådwerdung aa verfassungsmaßig abgschloßn worn. Damit is Degndorf fia des Umland zu am Anziehungspunkt fia Markt und Handel worn. In de 1330er Jahr is im Verlauf vo am Pogrom de jüdische  Gmoa vo Degndorf vanichtet worn. Des angebliche Wunder, des da de verbrenntn Judn vorgeworfna Hostienschändung gfoigt sei soi, begründt de bis 1992 stattfindende Woifahrt zua Grabkira, de sogenannte "Degndorfer Gnad'". Schwere Bevölkerungsverluste warn im Dreißigjahrigen Kriag zu beklagen. Zwoa Drittel da Eiwohna sterm 1633/34 an da Pest. Während am Spanischen und am Östareichischen Erbfolgekriag san Teile da Ståd in Brand glegt und zerstört worn. Obwoi de Ereignisse Jåhrzehnte lang eanane Spuren hinterlaßn,  ersteht Degndorf ois funktionierende Ståd mit Hilfe da Ressourcen vom Umland schnell wieda. A barockes Zeichen des da draus erwachsenen städtischen Selbstbewusstsein is mit dem Bau vom Grabkirchenturm 1722 gesetzt worn, der vo Kunsthistoriker ois oana da scheenstn Türme in Bayern beschriem werd und dem Stådplatz sein unverwechselbaren Charakter gibt. Im 19. Jåhrhundert san Verkehrsverbindungen wia de Eisenbahnlinie üba de Donau in den Boarischn Woid hinei gschaffen worn, de hölzerne Donaubruck duach an  stabiln eisernen Übagang ersetzt und Straßn zua Erschliaßung vom Umland vo Degndorf baut worn. Des mittelalterliche Stådbuidl verschwindt duach des Auffüllen vo de Stådgräben, und de Stådtore und Stådmauern san weggerissen worn. Da üba 500 Jåhr oide Stådkern is verändert und aufgeweicht worn. Heit is nur no de Anlage da Ståd erkennbar, und a 27 m langs Stuckl vo da Stådmauer is erhoitn bliem. Nach'm End vom Zwoatn Weltkriag is 1945 in Degndorf a DP-Lager fia jüdische so ghoaßne "Displaced Persons" eingrichtet. Des Lager is im Juni 1949 aufglöst worn. Es beherbergt bis zu 2.000 Bewohner. Erst im vorigen Jåhrhundert erfahrt Degndorf duach Eigmeindung da benachbarten Ortschaftn an entscheidenden Gebiets- und Bevoikerungszuawachs. De Nachbargmoa Schaching kimmt 1935 zua Ståd Degndorf, in de Jåhr 1972 bis 1978 foing Deggenau, Fischerdorf, Mietraching mit Greising und aa Seebach und Natternberg.